Trondheim katolske stift

For det middelalderske erkebispedømmet se Nidaros erkebispedømme

Trondheim stift (ofte kalt ved sitt gamle navn, Midt-Norge) er et katolsk prelatur med sete i Trondheim. Det ledes av en biskop, men har ikke status som bispedømme. Fordi begrepet prelatur er fremmed i Norge, valgte man å kalle det et stift. I praksis regnes det gjerne som et bispedømme. Stiftet dekker nesten det hele av fylkene Møre og Romsdal og Trøndelag (på to mindre områder nær i de fylkene) og hadde  (31. desember 2013) registrerte katolikker og menigheter i byene Trondheim, Kristiansund, Levanger, Molde og Ålesund.

Den første organiserte katolske aktivitet i Trondheim etter reformasjonen kom i 1844, da fem katolikker i byen ba om å få besøk av en prest fra Oslo. I 1872 ble den første menigheten opprettet. 

I 1931 ble Norge delt i tre katolske jurisdiksjoner, slik at Midt-Norge ble et eget distrikt. Det var et misjonsdistrikt frem til 1935, da det ble et apostolisk prefektur. I 1953 ble det oppgradert til et apostolisk vikariat, og i 1979 til et prelatur.

Stiftets sogn
Trondheim: St. Olav domkirke
Kristiansund: St. Eystein kirke 
Levanger: St. Torfinn kirke 
Molde: St. Sunniva kirke 
Ålesund: Vår Frue kirke

Ordenssamfunn

Mannlige
Cisterciensere, Munkeby Mariakloster, Munkeberget, Levanger

Kvinnelige
Cisterciensere, Tautra Mariakloster, Frosta
Birgittasøstrene, Tiller (Trondheim)
De misjonerende tjenere til Den hellige treenighet (MHST), Molde

Frem til 2018 fantes det også et annet nonnekloster i Molde:

 Carolus Borromeus-søstrene, som etablerte seg i Molde i 1923

Stiftets overhyrder

Under det apostoliske vikariat Sverige (til 1868) 
1843–1868 – Laurentius J. Studach (residerte i Sverige)

Det apostoliske prefektur Norge (1869-1892)

1869–1887 – Bernard Bernard
1887–1892 – Johannes Olav Fallize

Det apostoliske vikariat Norge (1892-1931)

 1892–1922 – Johannes Olav Fallize
1922–1928 – Johannes Olav Smit
1928–1930 – Olav Offerdahl
1930–1931 – Henrik Irgens (apostolisk administrator)

Misjonsdistriktet Midt-Norge (1931-1935)
 1931–1932 – Henrik Irgens (apostolisk administrator)
 1932–1935 – Cyprian Witte SS.CC.

Det apostoliske prefektur Midt-Norge
 1935–1945 – Cyprian Witte SS.CC.
 1945–1953 – Antonius Deutsch SS.CC.

Det apostoliske vikariat Midt-Norge
 1953–1974 – Johannes Rüth SS.CC.
 1974–1979 – Gerhard Schwenzer SS.CC.

Trondheim stift
 1979–1983 – Gerhard Schwenzer SS.CC.
 1983–1988 – Gerhard Schwenzer, administrator sede vacante
 1988–1997 – Georg Müller SS.CC., administrator sede vacante
 1997–2009 – Georg Müller SS.CC., biskop-prelat
 2009–2020 – Bernt Eidsvig, administrator ''sede vacante
 2020–(nåv.) – Erik Varden, biskop-prelat

Referanser

Eksterne lenker
 
 Munkeby Mariakloster (mannlige Cisterciensere)
 Tautra Mariakloster (kvinnelige Cisterciensere)
 Birgittasøstrene i Trondheim

 
Kultur i Trondheim